Aalborg Stiftstidende, 1845-07-12
De Hamborgske Søassuranceforretninger vare betydeligere i Aaret 1844 end i noget af de foregaaende Aar, idet der af 23 Actiecompagnier med en indskudt eller ansvarlig Capital af 12,845,000 Mk. Bco. er bleven forsikkret en Sum af 270,894,700 Mk. Bco. Regner man nu dertil Forsikkringen af herværende Privatassurandeurer omtrent 6,000,000 og af fremmede Assurancecompagniers Agenter, omtrent 16,800,000 Mk. Bco., saa beløber Totalsummen af de her ved Børsen imod Søfare afsluttede Forsikkringer sig til 293,894,700 Mk. Bco. Der blev saaledes forsikkret c. 28, Millioner meer end i 1843, og Gjennemsnitspræmien var som dengang ikke meer end 1 1 1/2 pCt. og lavere end i noget andet af de tidligere Aar. Hvor meget Assuranceforretningerne og Hamborgs Handel i Almindelighed ere tiltagne, siden 1814 og især i de sidste ti Aar beviser følgende Sammenstilling af de i forskjellige Aar her afsluttede Forsikkringer: 1814 41,781,000 Mk. Bco., 1824 100,579,000, 1834 189,434,000, 1843 266, 197,800 og 1844 293,694,700 Mk. Pariserbladene ere opfyldte med Beretninger om en høist fatal Proces, hvori et Medlem af een af Frankrigs anseete ste og rigeste Familier er bleven indviklet. Det er nemlig Prindsen af Berghes's 22aarige Søn, som har gjort sig skyldig i Forfærdigelse og Udgivelse af 25 falske JockeklubJettons, hver paa 100 Fr. Man søger at fremstille Sagen som hidrørende fra Aandsforvirring; men den retslige Undersøgelse har allerede taget sin Begyndelse. Prindsen er en Svigersøn af den rige Banquir Sellieres og havde, foruden sin Kones Formue, en aarlig Rente af 50,000 Fr. Sin Opdragelse skal han have faaet hos Jesuiterne. Fornemme Bedragere have vel altid existeret; men lærerig for vor Tid er dog alligevel dette Tilfælde, med Hensyn til den Opdragelse, som denne unge Fyrste har faaet. Han har aldrig besøgt nogen offentlig Skole eller noget Universitet, men, for at han skulde blive ret from, havde hans Forældre givet ham en Jesuit til Hovmester, der endnu bestandig stod ved hans Side. Uden selv at have nogen anden Villie, end hans Forældres og Hovmesters, lod han sig ogsaa for 11 Maaneder siden formæle; men, trods hans umaadelige Formue, havde han slet ingen Penge imellem Hænderne og kunde ikke disponere over den ubetydeligste Sum, uden derfor at aflægge Regnskab til Abbeden, hans Hovmester. Han hørte næsten aldrig Andet, end Bønner og Samtaler og religieuse Gjenstande, og turde aldrig tage nogen anden Bog, end en Bønnebog, i Haanden. Før sin Formæling havde han aldrig været i noget Theater; thi man havde forestillet ham Samme som et sandt Helvede paa Jorden, og Dands skyede han som en Dødsynd. Da han efter sin Formæling havde faaet nogen mere Frihed, fik han snart Smag for Theaterbesøg, og især interesserede Dandserinderne ham meget. For at kunne gjøre en smuk Dandserinde en Foræring, uden at have Behov at aflægge sin Hovmester Regnskab derfor, lod han sig forfærdige de falske Jettons; men, som det lader til af Forhøret, har han ei engang havt Begreb om, at han derved begik nogen Forbrydelse, og da man oplyste ham derom, spurgte han naivt. hvorlænge hans Straf da ville vare, og om han saa igjen ligesom for, kunde komme i Selskabet. Den ulykkelige unge Fyrste er, som Man seer, et afskrækkende Exempel paa en bagvendt Opdragelse.